
Številka: 	02400-4/2024/7
Datum: 	14. 3. 2024 


Na podlagi četrtega in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 
47/13 – ZDU-1G, 65/14, 55/17 in 163/22), drugega odstavka 56. člena Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 
8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/23) in 6. člena Poslovnika Vlade Republike Slovenije (Uradni list RS, št. 43/01, 23/02 – popr. 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) je Vlada Republike Slovenije na 95. redni seji dne 14. 3. 2024 pod točko 5 sprejela naslednji


S K L E P :


1. Vlada Republike Slovenije se je seznanila z Zaključnim poročilom o delu delovne skupine Vlade Republike Slovenije za vzpostavitev specializirane enote za obravnavo oseb z najtežjimi oblikami motenj v duševnem zdravju (v nadaljnjem besedilu: delovna skupina).

2. Vlada Republike Slovenije se je seznanila z Elaboratom za vzpostavitev specializirane enote za obravnavo oseb z najtežjimi oblikami motenj v duševnem zdravju (v nadaljnjem besedilu: Elaborat), ki ga je pripravila delovna skupina.

3. Vlada Republike Slovenije je ugotovila, da je delovna skupina prenehala z delovanjem, saj je opravila vse naloge, za namen katerih je bila ustanovljena.

4. [bookmark: _Hlk151714149]Sklep o imenovanju delovne skupine za vzpostavitev specializirane enote za obravnavo oseb z najtežjimi oblikami motenj v duševnem zdravju, št. 02401-24/2016/3 z 
dne 19. 10. 2016, spremenjen s sklepom št. 02401-24/2016/8 z dne 14. 3. 2018, preneha veljati.

5. Ministrstvo za solidarno prihodnost v 14 dneh ustanovi delovno skupino za pripravo pravnih podlag za vzpostavitev Specializirane enote za obravnavo oseb z najtežjimi oblikami motenj v duševnem zdravju v skladu z Elaboratom.




Barbara Kolenko Helbl
generalna sekretarka



Prejmejo:
· Ministrstvo za delo, družino, socialne zadeve in enake možnosti
· Ministrstvo za zdravje
· Ministrstvo za pravosodje
· Ministrstvo za solidarno prihodnost
· Ministrstvo za finance
· Uprava Republike Slovenije za izvrševanje kazenskih sankcij
· Služba Vlade Republike Slovenije za zakonodajo
· Urad Vlade Republike Slovenije za komuniciranje
· Skupnost socialnih zavodov Slovenije
· Univerza na Primorskem
· Univerzitetni klinični center Maribor
· Zbornica zdravstvene in babiške nege
· Varuh človekovih pravic Republike Slovenije
· člani delovne skupine 
· [bookmark: _GoBack]Sektor za podporo dela Komisije Vlade Republike Slovenije za administrativne zadeve in imenovanja

